**СПОРАЗУМ**

 **О ИЗМЈЕНАМА И ДОПУНАМА СПОРАЗУМА ИЗМЕЂУ**

**САВЈЕТА МИНИСТАРА БОСНЕ И ХЕРЦЕГОВИНЕ**

 **И**

 **ВЛАДЕ РЕПУБЛИКЕ СЛОВЕНИЈЕ**

**О ЗАПОШЉАВАЊУ ДРЖАВЉАНА БОСНЕ И ХЕРЦЕГОВИНЕ**

**У РЕПУБЛИЦИ СЛОВЕНИЈИ**

Савјет министара Босне и Херцеговине и Влада Републике Словеније (у даљем тексту: Уговорне стране) договорили су се сљедеће:

**Члан 1.**

1. У Споразуму између Савјета министара Босне и Херцеговине и Владе Републике Словеније о запошљавању држављана Босне и Херцеговине у Републици Словенији, од 22. јуна 2011. године (у даљем тексту: Споразум) у члану 2. иза тачке е) додаје се нова тачка ф) која гласи:

„ф) »поименично запослење« значи запослење радника мигранта код послодавца по основу захтјева послодавца за одређеним радником, без провођења поступка оглашавања и избора кандидата;“

1. Досадашње тачке ф), г), х), и) и ј) постају тачке г), х), и), ј) и к).

**Члан 2.**

1. У члану 3. ставу (2) тачки а) бришу се ријечи: „најмање 30 дана“.
2. Став (3) се брише.
3. У ставу (5) тачки х) ријечи: „личну радну дозволу“ замјењују се ријечима: „сагласност за запослење, самозапослење или рад надлежног носиоца“.

**Члан 3.**

1. У члану 4. ставу (3) ријечи: „законом који уређује запошљавање странца у држави запослења“ замјењују се ријечима: „правним прописима државе запослења“.
2. У ставу (4) иза ријечи: „избора“ додаје се зарез и ријечи: „односно позивања“.

**Члан 4.**

У члану 7. тачки ц) иза ријечи: „избора“ додаје се зарез и ријечи: „односно позивања“.

**Члан 5.**

Члан 16. Споразума мијења се и гласи:

„**Члан 16.**

 **(Престанак уговора о запослењу)**

1. У случају да радник мигрант, на основу престанка уговора о запослењу, изгуби посао у току прве године запослења, послодавац је дужан да о томе писаним путем обавијести надлежног носиоца. Надлежни носилац покреће све потребне поступке за престанак важења дозволе и враћање радника мигранта у државу поријекла, осим у случају радника мигранта који испуњава услове за остваривање права на накнаду за незапосленост.
2. У случају из става (1) овог члана, раднику мигранту који је изгубио посао због ванредног отказа уговора о запослењу из разлога на страни послодавца, дозвола у складу с националним правним прописима државе запослења не престаје да важи, ако радник мигрант, у року од 30 дана од престанка радног односа, склопи нови уговор о запослењу са другим послодавцем и на једнаком радном мјесту за које је дозвола била издата, те се укључи у обавезно социјално осигурање у држави запослења.
3. У случају из става (1) овог члана, раднику мигранту који је обављао стручно запослење дозвола не престаје да важи, ако у року од 30 дана од престанка радног односа закључи нови уговор о запослењу и укључи се у обавезно социјално осигурање у држави запослења.
4. Након прве године запослења, у случају губитка запослења по основу престанка уговора о запослењу и под условом да нема права на накнаду за незапосленост, радник мигрант је дужан у року од 30 дана поново се укључити у социјално осигурање у држави запослења на основу новог запослења или самозапослења. У супротном случају надлежни носилац покреће све потребне поступке за престанак важења дозволе и повратак радника мигранта у државу поријекла.“

**Члан 6.**

Члан 17. Споразума мијења се и гласи:

„**Члан 17.**

**(Случај незапослености у држави запослења)**

1. Радник мигрант, који изгуби запослење, има право да се, у складу са правним прописима државе запослења и међународним споразумима, пријави на евиденцију незапослених лица.
2. Радник мигрант, који изгуби запослење, може у складу са правним прописима државе запослења и међународним споразумима остварити своја права на основу незапослености, као и друга права по основу обавезног социјалног осигурања.
3. Радник мигрант може се у периоду примања накнаде за незапосленост запослити код било којег послодавца у Републици Словенији, односно самозапослити, у складу са правним прописима државе запослења.
4. Уколико радник мигрант искористи или изгуби право на новчану накнаду за незапосленост прије истека важења дозволе и у међувремену се не запосли, дозвола престаје да важи. У овом случају надлежни носилац покреће све потребне поступке за повратак радника мигранта у државу поријекла.“

**Члан 7.**

У члану 18. ставу (1) ријечи: „Дозвола раднику мигранту престаје да важи у случајевима који су одређени законом којим се уређује запошљавање и рад странаца у држави запослења или ако:“ замјењују се ријечима: „Дозвола раднику мигранту престаје да важи у случајевима који су одређени правним прописима државе запослења за повлачење сагласности за јединствену дозволу за боравак и рад или ако:“.

**Члан 8.**

Иза члана 18. додаје се нови члан 18а., који гласи:

„**Члан 18а.**

**(Правна заштита)**

Жалбе против рјешења и одлука, које у првостепеном поступку доноси надлежни носилац државе запослења, рјешава надлежни орган у држави запослења.“

**Члан 9.**

У члану 22. став (2) мијења се и гласи:

„(2) У случају да је дозвола престала важити због истека временског периода на који је издата, поновно враћање радника мигранта из става (1) овог члана могуће је након најмање шестомјесечног прекида законитог боравка у држави запослења.“

**Члан 10.**

1. Овај споразум ступа на снагу првог дана другог мјесеца од дана пријема посљедњег званичног обавјештења којим се Уговорне стране обавјештавају да је завршен унутрашњи правни поступак потребан за почетак важења овог споразума.
2. Овај споразум се закључује на неодређено вријеме. Свака Уговорна страна може га отказати званичним обавјештењем упућеним другој Уговорној страни. Отказ почиње важити првог дана трећег мјесеца по пријему званичног обавјештења.

Сачињено у Сарајеву, дана 24.10.2016. године, у два оригинала, на службеним језицима Босне и Херцеговине (босанском, хрватском и српском) и словеначком језику, при чему су сви текстови једнако вјеродостојни.

|  |  |
| --- | --- |
| ЗА САВЈЕТ МИНИСТАРАБОСНЕ И ХЕРЦЕГОВИНЕдр сц. Адил Османовић | ЗА ВЛАДУРЕПУБЛИКЕ СЛОВЕНИЈЕдр сц. Ања Копач Мрак  |